Mi a jövő?
A tág jövő egy széles pusztaság,
Rajta remény a tünde délibáb.
Falu és erdő — mint jövő napok
Reménytől — ime tündértől ragyog.
De ha elértük az erdőt, tovább
Tovább előttünk fut a délibáb.
— S mely minden fényest gondtalan követ
Szellőként űzi őt a képzelet.
De a remény tény és való helyett
Ád tarka-barka tünde rémeket.
Felébredünk! — a fénykép elhalad,
S a jövő még kopárabbnak marad.

versek